ธกส.ขายสลาก50บาท หวังให้ผู้ซื้อรายย่อยเข้าถึง วงเงิน5,000ล้าน
ธ.ก.ส.เล็งออกสลากขายรายย่อยราคาไม่เกินหน่วยละ 50 บาท คาดประเดิมก้อนแรกออกช่วงครึ่งหลังปีนี้ 5,000 ล้าน  ถูกรางวัลตั้งแต่3ตัว
2 มี.ค. 2561

ธ.ก.ส.เล็งออกสลากขายรายย่อยราคาไม่เกินหน่วยละ 50 บาท คาดประเดิมก้อนแรกออกช่วงครึ่งหลังปีนี้ 5,000 ล้าน  ถูกรางวัลตั้งแต่3ตัวรายงานข่าวจากธนาคารเพื่อการเกษตรและสหกรณ์การเกษตร หรือ ธ.ก.ส. เปิดเผยว่า ในปี 2561 ธ.ก.ส.มีแผนออกสลากออมทรัพย์อีก 3 ชุด เพื่อทดแทนสลากออมทรัพย์ที่ครบกำหนด จำนวน 2 ชุด และเปิดรับฝากสลากออมทรัพย์ชุดใหม่ ได้แก่ ชุดเกษตรยั่งยืน จำนวน 1 ชุด วงเงิน 5,000 ล้านบาททั้งนี้ ในส่วนของสลากชุดเกษตรยั่งยืนที่มีวงเงิน 5,000 ล้านบาท ได้ศึกษาเรื่องการออกสลากแบบรางวัล 3 หรือ 4 ตัว โดยจะปรับราคารับฝากให้ลดลงจากปกติรับฝากอยู่ที่หน่วยละ 100 บาท กำลังพิจารณาอยู่ระหว่างการรับฝากที่ 20, 30 และ 50 บาท เพื่อให้สอดรับกับความต้องการของผู้มีรายได้น้อยที่อยากออมเงิน ไปพร้อมกับการเสี่ยงโชคมีโอกาสถูกรางวัล และกรณีที่ไม่ถูกรางวัล ยังได้รับเงินต้นคืนทั้งจำนวนพร้อมดอกเบี้ยดังนั้น ในเบื้องต้นได้มีการการหารือภายในคณะกรรมการแล้ว ซึ่งก็เห็นด้วยในหลักการแล้ว แต่ยังอยู่ระหว่างการวางระบบเพื่อรองรับการออกรางวัลแบบ 3 และ 4 ตัว ซึ่งยังไม่สรุปว่าจะออกเลขท้ายกี่ตัวและราคาขายเท่าไร คาดว่าน่าจะเสนอให้คณะกรรมการพิจารณาได้ในช่วงครึ่งหลังของ ปีนี้ และจากนั้นก็สามารถที่จะเปิดขายให้กับผู้ที่สนใจจะออมเงินก่อนหน้านี้ นายอภิรมย์ สุขประเสริฐ ผู้จัดการ ธ.ก.ส. เปิดเผยว่า ธ.ก.ส.เปิดรับฝากสลากออมทรัพย์ ธ.ก.ส.ชุดเกษตรมั่งคั่ง 2 จำนวน 600 ล้านหน่วย หน่วยละ 100 บาท รวมวงเงิน 6 หมื่นล้านบาท เพื่อ ส่งเสริมการออมเงินให้กับประชาชน รวมถึงเพื่อตอบสนองความต้องการของลูกค้าที่ซื้อสลากออมทรัพย์ ธ.ก.ส.ชุดที่ 1 ซึ่งทยอยครบกำหนดในช่วงเดือน ม.ค.มิ.ย. 2561 ให้สามารถร่วมออมเงินกับสลากออมทรัพย์ ธ.ก.ส.ได้อย่างต่อเนื่อง เป็นทางเลือกหนึ่งในการลงทุนด้วยทั้งนี้ โดยเริ่มรับฝากตั้งแต่วันที่ 19 ก.พ. 2561 ที่ ธ.ก.ส.ทุกสาขาทั่วประเทศ โดยอายุสลาก 3 ปี จะออกรางวัลครั้งแรกในวันที่ 16 มี.ค. 2561สำหรับสลากออมทรัพย์ ธ.ก.ส.ชุดเกษตรมั่งคั่ง 2 มีรางวัลประกอบด้วย รางวัลที่ 1 มี 1 รางวัล มูลค่า 10 ล้านบาท รางวัลที่ 1 ต่างหมวดมี 59 รางวัล รางวัลละ 2 หมื่นบาท รางวัลที่ 2 มี 180 รางวัล รางวัลละ 1 หมื่นบาท รางวัลที่ 3 มี 600 รางวัล รางวัลละ 5,000 บาท รางวัลที่ 4 มี 1,200 รางวัล รางวัลละ 2,000 บาทรางวัลที่ 5 มี 6,000 รางวัล รางวัลละ 1,000 บาท รางวัลเลขท้าย 4 ตัว มี 6 หมื่นรางวัล รางวัลละ 90 บาท รางวัลเลขท้าย 3 ตัว มี 1.2 ล้านรางวัล รางวัลละ 45 บาท รวมรางวัลต่อเดือนทั้งสิ้น 1.26 ล้านรางวัล คิดเป็นเงิน 83.7 ล้านบาทอย่างไรก็ตาม เมื่อฝากครบกำหนด 3 ปีผู้ฝากจะได้รับดอกเบี้ยหน่วยละ 0.75 บาท คิดเป็นอัตราดอกเบี้ย 0.25% ต่อปีสำหรับผู้ที่ฝากไม่ครบ 3 เดือน จะถูกหักค่าธรรมเนียมการถอนสลากออมทรัพย์หน่วยละ 2 บาท  และผู้ที่ถอนคืนก่อนครบกำหนดจะไม่ได้รับดอกเบี้ย